Yə Ísraɛ̂l a nə olɔ̌, yə a nə etúga yā ndá nə́ bə́ və̄ŋán nyé dzóm ńsa ? 15Bimgbə́m bí ngábámī nyé, bí məməle, bí vəŋán sí dzīē bīlíg bilíg, bí mān dígī māl móé, təgě fə ai mod yǎ ā tɔbɔ étēde. 16Tɔ bǒd yā Memfis ai ébá yā Dafné bə́ ngábwé wa ǹló. 17Bidzo ai zá ? Sə ḿból ó ngādzoge Ǹtondôbə, Zambá woe, á sí a ? Nyé á kpaigi wa zěn ósū. 18Ńdɔ̄ hḿ étɔ̄á dzī, m̀fí dzé ákə Égîptɛn, ákə̄ nyú mə̄ndím á Nîl ? M̀fí dzé ákə á ńnam Asiría, ákə̄ nyū mə̄ndím yā Óswē ńnēn ? 19Bəbə̂ bə́ mam bóē bâyi wa və́ éndə̄gə́lə́, bivǔs bíē fə dzam də́dā. Wógó ó yə̌m fə̄ nâ á nə abé ai ayol, nə́ wadzoge Ǹtondôbə Zambá woe, təge bǎd nyaŋaban ásū dáma -Ǹtondôbə Sabaot énye a kɔ́bɔ̄. 20A tádígi kɔ́m ó ngābúg m̀bog wóe, o mǎn tyé mə̄súŋ móe wa nâ: Mǎyǐ kig syé. Hədá, ǎ Ńkǒl á yób ósə, a nyumán elé ésə̄ á sí, o ngábómbo anə́ mīníngá ebamba. 21A fyáŋán bɔ̌ naa mə ngábɛ wa anə́ ńtɔ̄bán ńdíg wɔ̂n, ǹtúd ai mim̀bəmbə mí fɛ̄s, éyə ó ngāvəŋan akúd ńdíg yá ású dáma, ǹdíg wɔ̂n bikodog ? 22Tɔ wafyáŋán sǒb wāmēn á ḿfun sɔ́bɔ məkaba o báman ai abuí sɔ́bɔ, hə akɛ́l yā ńsə̄m wóe á bāā má ósū -Ǹtí Ǹtondôbə énye a kɔ́bɔ̄.